Ferdinand von Zeppelin

Ferdinand von Zeppelin (1838–1917) var en tysk adelsmann, offiser og luftskipskonstruktør. 

Liv og virke
 Bakgrunn
Ferdinand Zeppelin ble født den 8. juli 1838 på Dominikanerinsel i Konstanz i det som senere ble Inselhotel.Peter Meyer: Luftschiffe. Die Geschichte der deutschen Zeppeline. Wehr&Wissen, Koblenz/Bonn 1980, , s. 13. Han var sønn av den tidligere fyrstelig hohenzollernske hoffmarskalk og bomullsfabrikant greve Friedrich Jerôme Wilhelm Karl von Zeppelin (1807–1886) og hans hustru Amélie Françoise Pauline (født Macaire d’Hogguèr) (1816–1852). Hennes far David Macaire d’Hogguèr (1775–1845) skjenket familien von Zeppelin slottet Girsberg i Emmishofen (Sveits), der Ferdinand vokste opp sammen med sine søsken Eugenia og Eberhard og hvor han bodde helt til sin død.

Ferdinand fikk en huslærer som tok seg av ham i skoleårene.K. Clausberg: Zeppelin: Die Geschichte eines unwahrscheinlichen Erfolges. Augsburg 1990, a. 163. Fra sin onkel Kaspar Macairé, eier av et indigo-farveri på Konstanz' Dominikanerinsel, fikk han i 1846 hans naturalisamling, som han opp gjennom årene på  Schloss Girsberg nyorganiserte og forøkteTatiana Sfedu: Museumsgründung und bürgerliches Selbstverständnis. s. 85. Fra 1853 gikk han på realskole og så på Polytechnikum i Stuttgart. Ferdinand skrev dagbok fra barnealder og nesten hele sitt liv.Der Graf und seine fliegenden Zigarren. I: Noble See. Das Magazin der Hohentwiel Schifffahrtsgesellschaft m. b. H., s. 26–29.

Militær
Zeppelin var elev på militærskolen i Ludwigsburg og ble i 1858 utnevnt til løytnant. I 1859 ble han kalt til ingeniørkorpset og han deltok fra 1863 som observatør i den amerikanske borgerkrigen og senere – i 1866 – som generalstabsoffiser i den østerriksk-prøyssiske krig og i den fransk-tyske krig 1870–1871. Fra 1882 til 1885 var Zeppelin kommandør for ułanregimentet Ulmanschliessend og Württembergs gesandt i Berlin. I 1891 tok han som generalløytnant sin avskjed, men ble i 1906 utnevnt til general av kavaleriet.

Ingeniør
Fra 1880-årene beskjeftiget Zeppelin seg med problemene i forbindelse med styrbare ballonger og begynte i 1899 byggingen av sin første styrbare ballong, som i 1900 foretok tre flyvninger over Bodensjøen. De stadig bedre resultatene førte til at det ble gjennomført en nasjonal innsamling hvor halvdelen av de innbetalte over 6 millioner mark ble satt i Luftschiffbaugesellschaft Zeppelin GmbH. 

I 1908 kjøpte militæret det fullt funksjonsdyktige luftskipet Z3. Inntil 1914 befordret Deutsche Luftschiffahrgesellschaft (DELAG) henved  personer på mer enn  flyvninger uten uhell. I løpet 1. verdenskrig ble det klart at zeppelinere ikke var egnede i krigsøyemed, da de utgjorde en alt for stor angrepsflate. Men de ble likevel brukt frem til krigens siste år.

Zeppelinfjellet ved Ny-Ålesund på Spitsbergen er oppkalt etter ham.

 Se også 
 LZ 127 «Graf Zeppelin»

 Referanser 

 Eksterne lenker 


Kategori:Personer fra Konstanz
Kategori:Luftfartspionerer
Kategori:Tyske generaler
Kategori:Tyske arméoffiserer
Kategori:Adelige tyskere
Kategori:Tyske oppfinnere
Kategori:Pour le Mérite
Kategori:Den sorte ørns orden
Kategori:Kroneordenen (Preussen)
Kategori:Mottakere av Jernkorset (1870)
Kategori:Personer fra den amerikanske borgerkrigen
Kategori:Tyskere fra første verdenskrig
Kategori:Tysk militærpersonell (Hæren i Keiserrike)